Ministru kabineta noteikumu projekta **„Grozījumi Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem””** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem”” (turpmāk – noteikumu projekts) ir sagatavots saskaņā ar likuma „Par piesārņojumu” 32.2 panta astoto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija un problēmas*  Eiropas Komisija 2014.gada 27.oktobrī pieņēma lēmumu Nr. 2014/746/ES, ar ko atbilstoši Eiropas Parlamenta un Padomes Direktīvai 2003/87/EK 2015.–2019. gada periodam nosaka sarakstu ar nozarēm un apakšnozarēm, kurās pastāv būtisks oglekļa dioksīda emisiju pārvirzes risks (turpmāk – Lēmums Nr. 2014/746/ES). Saskaņā ar šo lēmumu ir izstrādāts jauns oglekļa dioksīda pārvirzes riskam pakļauto nozaru saraksts 2015.-2019.gadam un šī saraksta izstrādi nosaka Eiropas Parlamenta un Padomes direktīva Nr.2003/87/EK.  Šobrīd Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem” (turpmāk – noteikumi Nr.112) ir iekļauta atsauce uz Eiropas Komisijas 2009.gada 24.decembra Lēmumu Nr.2010/2/ES, ar ko atbilstoši Eiropas Parlamenta un Padomes Direktīvai 2003/87/EK nosaka sarakstu ar nozarēm vai apakšnozarēm, kurās pastāv būtisks oglekļa dioksīda emisiju pārvirzes risks, kas noteica oglekļa dioksīda pārvirzes riskam pakļauto nozaru un apakšnozaru sarakstu laika periodam 2009.-2014.gads.  *Noteikumu projekta mērķis*  Noteikumu projekts nosaka:   * Atsauces uz Eiropas Komisijas lēmumu, kurš stāsies spēkā 2015.gada 1.janvārī, iekļaušanu; * Latvijas Emisijas kvotu tirdzniecības sistēmas operatoriem atbilstoša oglekļa dioksīda pārvirzes riskam pakļauto nozaru un apakšnozaru saraksta piemērošanu.   *Problēmu risināšana ar noteikumu projektu*  Ar noteikumu projektu noteikumos Nr.112 ir iekļauta pareizā atsauce uz Eiropas Komisijas lēmumu, kurš stāsies spēkā 2015.gada 1.janvārī. Tādējādi noteikumu Nr.112 nosacījumi tiks piemēroti atbilstošajiem Eiropas Savienības tiesību aktiem un Latvijas Emisijas kvotu tirdzniecības sistēmas operatoriem tiks piemērots atbilstošs oglekļa dioksīda pārvirzes riskam pakļauto nozaru un apakšnozaru saraksts.  *Tiesiskās paļāvības nodrošināšana*  Attiecībā uz oglekļa dioksīda pārvirzes riska piemērošanu, noteikumu projektā ir iekļauta atsauce, ka atsauces uz Eiropas Komisijas Lēmumu grozījumi stājas spēkā 2015.gada 1.janvārī. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * Latvijas emisijas kvotu tirdzniecības sistēmas 67 operatori, kuri veic kādu no likuma „Par piesārņojumu” 2.pielikumā minētajām darbībām un kuriem ir izsniegtas siltumnīcefekta gāzu emisijas atļaujas; * Kādā no Eiropas Savienības dalībvalstīm atbilstības novērtēšanas institūcijā vai Latvijā akreditēti verificētāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Normatīvā akta projekts sagatavots, ievērojot šādus Eiropas Savienības tiesību aktus:   1. Eiropas Komisijas 2014.gada 27.oktobra lēmums Nr.2014/746/ES, ar ko atbilstoši Eiropas Parlamenta un Padomes Direktīvai 2003/87/EK 2015.–2019. gada periodam nosaka sarakstu ar nozarēm un apakšnozarēm, kurās pastāv būtisks oglekļa dioksīda emisiju pārvirzes risks.   Pārņemti tie Eiropas Savienības tiesību akta panti, kas attiecas uz emisijas kvotu piešķiršanu jaunām iekārtām un emisijas kvotu apjoma grozījumiem. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā Eiropas Savienības tiesību akta datums, numurs un nosaukums | Eiropas Komisijas 2014.gada 27.oktobra lēmums Nr.2014/746/ES, ar ko atbilstoši Eiropas Parlamenta un Padomes Direktīvai 2003/87/EK 2015.–2019. gada periodam nosaka sarakstu ar nozarēm un apakšnozarēm, kurās pastāv būtisks oglekļa dioksīda emisiju pārvirzes risks | | |
| A | B | C | D |
| 1.pants | nav jāpārņem |  |  |
| 4.pants | nav jāpārņem, jo nosaka, ka saraksts ir adresēts dalībvalstīm un tieši piemērojams |  |  |
| Pielikums | noteikumu projekta 2.punkts | pārņemts pilnībā | netiek pārņemts paredzot stingrākas vai mazāk stingras prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Dalībvalstīm netiek paredzēta rīcības brīvība un visas Direktīvu tiesību normas, kas attiecas uz Eiropas Savienības dalībvalstu kompetenci, ir ieviešamas un izpildāmas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar. | | |
| Cita informācija | Nav | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | |
| Projekts šo jomu neskar | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots publiskai apspriešanai Vides aizsardzības un reģionālās attīstības ministrijas tīmekļa vietnē [www.varam.gov.lv](http://www.varam.gov.lv) 2014.gada 13.novembrī. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Pēc noteikumu projekta ievietošanas tīmekļa vietnē netika saņemti priekšlikumi par noteikumu projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.  Nav paredzēta jauno institūciju izveide, likvidēšana, reorganizēšana |
| 3. | Cita informācija | Nav |

**Anotācijas III un IV sadaļa – projekts šo jomu neskar**

Vides aizsardzības un

reģionālās attīstības ministrs K.Gerhards

Vīza:

valsts sekretārs G.Puķītis

09.12.2014. 09:00

F.Rūmnieks

67026489, [Fricis.Rumnieks@varam.gov.lv](mailto:Fricis.Rumnieks@varam.gov.lv)